EkBass/fiwiki-20250220-pages-articles huggingface dataset:
Suomen Elektronisen Kaupankäynnin yhdistys

Suomen Elektronisen Kaupankäynnin yhdistys ry (Electronic Commerce Association of Finland, ECF) on vuonna 1996 toimintansa aloittanut yleishyödyllinen ja voittoa tavoittelematon valtakunnallinen yhteistyöorganisaatio, jonka tarkoituksena on edistää sähköistä kaupankäyntiä ja siihen liittyvien toimintojen kehitystä Suomessa. == Tavoitteet ja toiminta == Suomen Elektronisen Kaupankäynnin yhdistys ry on ainoa internet-kaupankäyntiin keskittynyt yleishyödyllinen ja voittoa tavoittelematon valtakunnallinen yhteistyöorganisaatio Suomessa. Yhdistys on ”riippumaton tiedon tuottaja ja välittäjä, sekä alan toimijoiden foorumi ja edunvalvoja”, jonka missiona on ”Internetissä tapahtuvan tuotteiden ja palveluiden kaupankäynnin edistäminen sekä suomalaisten verkkokauppiaiden toimintaedellytysten parantaminen”. Yhdistyksen pääasialliset toimintamuotoja ovat asiantuntemuksen ja informaation tarjoaminen, alan edunvalvonta, koulutus, tiedonvälitys ja verkostoituminen. Se seuraa alan kehitystä ja osallistuu keskusteluun. Yhdistys on vuoteen 2009 mennessä antanut asiantuntemustoiminpidettä sähköisen kaupan yhteensä yli 15 000 henkilölle ja 5 000 organisaatiolle. Yhdistyksellä on alle sata organisaatiojäsentä, muun muassa sähköisen kaupan järjestelmätoimittajat. Sen entinen toiminnanjohtaja Kare Casals on sen hallituksen puheenjohtaja. == Historia == Yhdistyksen juuret juontavat Jyväskylän Yliopistoon, jossa tietotekniikan tutkimusinstituutti (TITU) käynnisti kesällä 1996 internetkaupasta kiinnostuneiden toimijoiden verkostoituminen ja tapahtumien järjestäminen. Toiminta vakiintui 1997 ja yhdistys rekisteröitiin. Alkuvuosina toiminnan painopiste oli jäsenten yhteistyön ja tiedonsaannin edistämisessä sekä tilaisuuksien järjestämisessä. Se saavutti sähköisen kaupankäynnin toimijoiden luottamuksen, niin että vuonna 2000 sen jäsenmäärä oli 240 organisaatiota. It-kuplan puhkeaminen vuonna 2000 vaikutti niin, että jäsenmäärä supistui. Vuonna 2002 ECF:n toimisto siirrettiin Jyväskylästä Helsinkiin ja solmi yhteistyösopimuksen Sähköisen kaupan palvelukeskuksen (e-finland.org) hallinnoimisesta vastaavan E-Finland Network Oy:n kanssa. Samalla palvelukeskus otti hoitaakseen yhdistyksen operatiivisen toiminnan ja palvelukeskuksen toiminnanjohtaja Kare Casalsille siirtyi yhdistyksen toiminnanjohtajan tehtävät. == Hallitus == Puheenjohtaja * Kare Casals, kehitysjohtaja, Kainuun Etu Oy, IT-Pooli Group Varsinaiset jäsenet * Mikko Marsio * Jaakko Hallavo, varatoimitusjohtaja, Smilehouse Oy * Tapio Valli, toimitusjohtaja, Soprano Ohjelmistot Oy * Jani Muhonen, toimitusjohtaja, Vilkas Oy (ent. Gagar Oy) * Minna Lehtipuu, toimitusjohtaja, Proverbial Oy (GiftGourmet.fi) * Piiu Pukkila, senior partner, House of Digitalization Oy Varajäsenet: * Markku Korkiakoski, toimitusjohtaja, Suomen Ruokatori Oy * Pasi Liukko, kehitysjohtaja, Teleca Finland Oy * Petteri Harjula, toimitusjohtaja, APH-Consulting Ltd Oy == Lähteet == * Suomen Elektronisen Kaupankäynnin yhdistys ry (ECF) * Suomen Elektronisen Kaupankäynnin yhdistys ry (ECF) historiikki === Viitteet === Luokka:Suomalaiset talousjärjestöt Luokka:Kauppa Luokka:Elinkeinoelämän järjestöt
Sähköisen kaupan palvelukeskus

Sähköisen kaupan palvelukeskus eli E-finland.org on keväällä 2000 perustettu sähköiseen internetkauppaan keskittynyt tieto- ja tukipalvelu. == Historia == Internetissä toimiva palvelu avattiin 17.3.2000, osana kansainvälistä Internet Fiesta -tapahtumaa, jonka taustajärjestäjinä ovat toimineet kansainvälinen Internet Society (ISOC) ja EU-komission Information Society Promotion Office (ISPO). Tuolloin, vuonna 2000 Suomen järjestelyistä vastasi ISOC Finland (Suomen Internet-yhdistys ry), Tietotekniikan Kehittämiskeskus ry (TIEKE) ja Lasipalatsin Mediakeskus yhteistyössä Helsingin kaupunginkanslian, Nykyaika konsortion sekä Suomen Freenet ry:n kanssa. == Tavoite == Tavoitteena on ollut tarjota sähköiseen kauppaan keskittynyt valtakunnallinen tietolähde, palvelukeskus, joka tarjoaa tietoa sähköisestä kaupankäynnistä kuluttajille, kauppiaille, alan toimijoille ja muille kiinnostuneille intressiryhmille. == Hallinto == Palvelukeskuksen hallinnoinnista on vastannut joulukuusta 2000 saakka E-Finland Network Oy. Palvelukeskuksen vastaavana päätoimittajana ja toiminnanjohtajana on toiminut sen perustamisesta saakka Kare Casals. Palvelukeskus toimii yhteistyössä eri sähköisen liiketoiminnan yhteisöjen ja organisaatioiden kanssa. Palvelukeskuksen pääyhteystyökumppanina ja tukijana on toiminut vuodesta 2002 Suomen Elektronisen Kaupankäynnin yhdistys ry, ECF. == Lähteet == * ECF ry * Sähköisen kaupan palvelukeskus ==Aiheesta muualla== *Isoc *Ttlry Luokka:Verkkokaupat Luokka:Järjestöt
My Super Ex

My Super Ex on Ivan Reitmanin ohjaama yhdysvaltalainen romanttinen komedia vuodelta 2006. Elokuva kertoo naisesta, jolla on ainutlaatuisia voimia, ja häneen rakastuvasta tavallisesta arkkitehdistä. == Juoni == Matt Saunders on arkkitehti, joka tapaa metrossa Jennyn. Hän vaikuttaa aluksi aivan normaalilta tyttöystävältä, mutta myöhemmin Mattille selviää, ettei Jenny olekaan kuten kaikki muut naiset. Matt kyllästyy pian Jennyn ailahtelevaisuuteen ja kontrollointiin, ja päättää jättää tämän. Jenny ei ole samaa mieltä ja aikoo kostaa Mattille. == Rooleissa == == Lähteet == == Aiheesta muualla == * Pöyhtäri, Mari: My Super Ex. Film-o-holic.com 22.9.2006. * Savolainen, Jukka L.: My Super Ex . Smackthejack.net 25.10.2013. Luokka:Yhdysvaltalaiset romanttiset komediat Luokka:Vuoden 2006 yhdysvaltalaiset elokuvat Luokka:Ivan Reitmanin ohjaamat elokuvat Luokka:Supersankarielokuvat
Satakunnan vuoden kylä

Satakunnan vuoden kylä on kunnianimitys, jonka Satakylät ry myöntää vuosittain yhdelle satakuntalaiselle kylälle. ==Palkitut== thumb|300px|Hiirijärvi Harjavallasta valittiin Satakunnan vuoden kyläksi 2007. Tästä kertova onnittelu on esillä kylän ilmoitustaululla. Satakunnan vuoden kyliksi on valittu seuraavat kylät: *1994: Kantti, Karvia *1995: Vuorenmaa, Köyliö *1997: Korkeaoja, Kokemäki *1998: Leväsjoki, Siikainen *1999: Suttila, Huittinen *2000: Palus, Kullaa (vuodesta 2005 Ulvilaa) *2001: Leineperi, Kullaa (vuodesta 2005 Ulvilaa) *2002: Vanttila, Punkalaidun (vuodesta 2005 Pirkanmaan maakuntaa) *2003: Kankaanpää, Köyliö (myös Suomen vuoden kylä 2003) *2004: Lännen kylä, Säkylä *2005: Kaasmarkku, Ulvila *2006: Panelia, Kiukainen (vuodesta 2009 Euraa) *2007: Hiirijärvi, Harjavalta *2008: Venesjärvi, Kankaanpää *2009: Jaara, Kiikoinen *2010: Ahlainen, Pori *2011: Sydänmaa, Säkylä *2012: Tykköö, Jämijärvihttp://www.satakylat.fi/d/node/107/event/110 *2013: Kukonharja, Huittinen (Vampula) *2014: Sorkka, Rauma *2015: Sammi, Siikainen *2016: Kauklainen, Rauma (Lappi) *2017: Panelia, Eura (Kiukainen) *2018: Rauman Ylisenpään kylät, Rauma *2019 Eurajoen Sydänmaa (yleisön suosikki Hinnerjoki, Eura) *2020 Kankaanpään Veneskoski (yleisön suosikki Hinnerjoki, Eura) *2021 Säkylän Vuorenmaa (yleisön suosikki Hormisto- Pyssykangas-Matomäki, Nakkila) *2022 Porin Kellahti (yleisön suosikki Korkeakosken Seutu, Huittinen) *2023 Huittisten Suontausta (yleisön suosikki Rikantilan koulun kylät, Eurajoki) *2024 Porin Lavian Riuttala-Mustajoki) ==Lähteet== ==Aiheesta muualla== * *
Neliöseula

Neliöseula (QS) on algoritmi, jolla luku voidaan jakaa tekijöihinsä. Algoritmin on kehittänyt Carl Pomerance vuonna 1981. Aina vuoteen 1993 asti neliöseula oli nopein tunnettu tapa jakaa luku tekijöihinsä. Edelleenkin se on nopea menetelmä alle 110-numeroisten lukujen tekijöiden määrittämisessä. ==Lähteet== Luokka:Tekijöihinjakamisalgoritmit
Veijo Hytti

Veijo Tapani Hytti (s. 5. huhtikuuta 1969 Lappeenranta) on suomalainen kauppatieteiden maisteri ja yritysjohtaja. Veijo Hytti työskenteli 1990-luvulla projektitehtävissä Kymmene Corporationissa ja sen jälkeen Fazerilla. 2000-luvulla Veijo Hytti on ollut mukana Taivas-konsernin eri yksiköitä perustettaessa, muun muassa Taivaskauppaa, Taivasdesignia, Kuulas Millward Brownia ja Happi Mindshare Finlandia. Vuoden 2007 hän toimi Taivas Maan Päällä Oy -konsernin toimitusjohtajana. Vuosina 2008-2009 hän rakensi WPP:hen kuuluvaa mediatoimistokonserni GroupM Finlandia, johon kuuluvat mediatoimistot Happi Mindshare, Virta Mediacommunity, MEC Finland ja 7th Heaven Productions. Vuonna 2011 Hytti siirtyi palvelusuunnittelutoimisto Vilja Helsingin toimitusjohtajaksi ja vuonna 2015 osakkaaksi Keto Software -yhtiöön. Veijo Hytti on toiminut markkinointiviestintäalan asiantuntijayrityksissä osakkaana ja hallitustehtävissä sekä alan järjestön Markkinointiviestinnän Toimistojen Liiton (MTL) hallituksessa. ==Lähteet== Luokka:Suomalaiset liikemiehet Luokka:Vuonna 1969 syntyneet Luokka:Elävät henkilöt
ECF

ECF voi viitata seuraaviin: *Suomen Elektronisen Kaupankäynnin yhdistys *European Cyclists' Federation *EduCluster Finland * Sellun valkaisussa ECF- valkaisu https://www.smy.fi/forest-fi/sanasto/#word-ecf-valkaisu-ecf-bleaching == Lähteet ==
Kivilaitumet

Kivilaitumet () on vuonna 2008 kansainvälisenä yhteistuotantona valmistunut dokumenttielokuva. == Synopsis == Paimentolaisperhe asuu Himalajalla Chantangin ylängöllä Ladakhissa. Kylmässä autiomaassa perhe tulee niukasti toimeen kasvattamalla pashmina-vuohia. Paimentolaisten kasvattamien vuohien lämmittävä karvapeite on ylellisten Kashmir-shaalien raaka-aine. Se on perheen ainoa tulonlähde ja siitä riippuu myös perheen lapsien koulunkäynti. == Tuotantoryhmä == * Käsikirjoitus: Donagh Coleman * Ohjaus: Donagh Coleman * Kuvaus: Timo Peltonen, Johannes Lehmuskallio, Donagh Coleman * Leikkaus: Breege Rowley * Äänisuunnittelu: Douglas Murray * Sävellys: Linda Buckley, Keith O’Brien * Tuottajat: Jouko Aaltonen, Martha O'Neill, Beverly Cook * Tuotantoyhtiö: Illume Oy, * Osatuottajat: Wildfire Films, Orchid Pictures ==Palkinnot== * Grand Prix Cervino Cinemountain Conseil De La Valee -palkinto, Italia, 2009. ==Lähteet== == Aiheesta muualla == *Kivilaitumet-elokuva Suomen Elokuvasäätiön verkkosivustolla *Donagh Colemanin haastattelu London International Documentary Festivalin verkkosivustolla *illume.fi *wildfirefilms.net Luokka:Vuoden 2008 dokumenttielokuvat Luokka:Suomalaiset dokumenttielokuvat
Nyrkkeily kesäolympialaisissa 1988

Vuoden 1988 kesäolympialaisissa Soulissa käytiin nyrkkeilykilpailut 12 painoluokassa. Nyrkkeilyyn osallistui 441 urheilijaa ja 159 toimitsijaa 106 eri maasta. Ensimmäinen ottelu käytiin 17. syyskuuta ja viimeinen 2. lokakuuta. Parhaiten pärjäsi Yhdysvallat kolmella kullalla ja hopealla ja kahdella pronsillaan. ==Mitalistit== ===Kevyt kärpässarja (48 kg)=== Mitali Urheilija Kultaa Ivailo Marinov Hopeaa Michael Carbajal Pronssia Leopoldo Serantes Pronssia Róbert Isaszegi ===Kärpässarja (51 kg)=== Mitali Urheilija Kultaa Kim Kwang-Sun Hopeaa Andreas Tews Pronssia Mario González Pronssia Timofei Skrjabin ===Kääpiösarja (54 kg)=== Mitali Urheilija Kultaa Kennedy McKinney Hopeaa Aleksandăr Hristov Pronssia Jorge Julio Rocha Pronssia Phajol Moolsan ===Höyhensarja (57 kg)=== Mitali Urheilija Kultaa Giovanni Parisi Hopeaa Daniel Dumitrescu Pronssia Lee Jae-Hyuk Pronssia Abdelhak Achik ===Kevytsarja (60 kg)=== Mitali Urheilija Kultaa Andreas Zülow Hopeaa George Cramne Pronssia Nergüin Enhbat Pronssia Abdelhak Achik ===Kevyt välisarja (63,5 kg)=== Mitali Urheilija Kultaa Vjatšeslav Janovski Hopeaa Grahame Cheney Pronssia Lars Myrberg Pronssia Reiner Gies ===Välisarja (67 kg)=== Mitali Urheilija Kultaa Robert Wangila Hopeaa Laurent Boudouani Pronssia Jan Dydak Pronssia Kenneth Gould ===Kevyt keskisarja (71 kg)=== Mitali Urheilija Kultaa Park Si-Hun Hopeaa Roy Jones Jr. Pronssia Raymond Downey Pronssia Richard Woodhall ===Keskisarja (75 kg)=== Mitali Urheilija Kultaa Henry Maske Hopeaa Egerton Marcus Pronssia Chris Sande Pronssia Hussain Shah Syed ===Raskas keskisarja (81 kg)=== Mitali Urheilija Kultaa Andrew Maynard Hopeaa Nurmagomed Šanavazov Pronssia Damir Škaro Pronssia Henryk Petrich ===Raskassarja (91 kg)=== Mitali Urheilija Kultaa Ray Mercer Hopeaa Baik Hyun-Man Pronssia Andrzej Gołota Pronssia Arnold Vanderlyde ===Superraskas sarja (yli 91 kg=== Mitali Urheilija Kultaa Lennox Lewis Hopeaa Riddick Bowe Pronssia Aleksandr Mirošnitšenko Pronssia Janusz Zarenkiewicz ==Mitalitaulukko== Sija Maa Kultaa Hopeaa Pronssia Yhteensä 1 3 3 2 8 2 2 1 1 4 3 2 1 0 3 4 1 1 2 4 5 1 1 1 3 6 1 1 0 2 6 1 0 1 2 8 1 0 0 1 9 0 1 1 2 10 0 1 0 1 10 0 1 0 1 10 0 1 0 1 13 0 0 4 4 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 ==Suomen joukkue== Höyhensarja (57 kg) *Jarmo Eskelinen: tappio toisella kierroksella Välisarja (67 kg) *Joni Nyman: tappio puolivälierässä Keskisarja (75 kg) *Esa Hukkanen: tappio kolmannella kierroksella 1988 Luokka:Kesäolympialaiset 1988
Kolmetoista assyrialaista kirkkoisää

Kolmetoista assyrialaista kirkkoisää () olivat Georgian kirkon perinteen mukaan ryhmä lähetyssaarnaajia, jotka saapuivat 500-luvulla Mesopotamiasta Georgiaan tukemaan kristinuskon kehitystä maassa. Georgialaiset kirkkohistorioitsijat pitävät heitä useiden luostareiden perustajina ja maan asketistisen liikkeen käynnistäjinä. Assyrialaisista kirkkoisistä kerrotaan keskiaikaisissa georgialaisissa hagiografisissa teksteissä. Muissa lähteissä niistä ei ole tietoa. Jotkut elämäkerroista on laadittu vasta 1700-luvun synaksariumia varten, mutta neljä on alkuperäisiä, ja niistä on säilynyt myös suoria käännöksiä. Tekstien ajoittaminen ja niiden attribuointi on aiheuttanut kiistoja. Joidenkin elämäkertojen kirjoittajiksi on ehdotettu georgialaisia katolikoksia Arsen I:tä (830–887) ja Arsen II:ta (955–980). Muut tekstit, joiden kirjoittajaa ei tunneta, on saatettu laatia aiemmin 600-luvun lopussa. Monet luostarit Georgiassa on nykyisin nimetty assyrialaisten kirkkoisien mukaan. Niitä pidetään heidän perustaminaan, ja sanotaan, että he ja heidän lukuisat opetuslapsensa johtivat niitä. Keskiajalla näillä uskonnollisilla instituutioilla oli tärkeä asema kristityn georgialaisen identiteetin muodostamisessa. Kirjallinen ja suullinen perinne mainitsee jopa 19 assyrialaista munkkia, jotka toimivat Georgiassa 500-luvulla, ja siten luku 13 olisi lähinnä symbolinen. Nykytutkijat eivät ole yksimielisiä siitä, olivatko munkit syyrialaisia vai syyrialaisten kouluttamia georgialaisia, lähetyssaarnaajia vai syyrialaisia pakolaisia, monofysitistejä vai diofysitistejä: Syyriassa monofysitismi oli jäänyt alakynteen, kun taas Georgia oli edelleen valtaosin monofysitistinen valtio. Tärkeimmät assyrialaiset kirkkoisät olivat: # Davit Garedželi (დავით გარეჯელი) – Daavid Garedžalainen # Ioane Zedazneli (იოანე ზედაზნელი) – Johannes Zedazenilainen # Abibos Nekreseli (აბიბოს ნეკრესელი) – Abibos Nekresiläinen # Šio Mghvimeli (შიო მღვიმელი) – Šio Mghvimeläinen # Ioseb Alaverdeli (იოსებ ალავერდელი) – Joosef Alaverdilainen # Anton Martqopeli (ანტონ მარტყოფელი) – Anton Martqopilainen # Tadeoz Stepantsmindeli (თადეოზ სტეფანწმინდელი) – Taddeus Stepantsmindalainen # Piros Breteli (პიროს ბრეთელი) – Pyrrhos Bretiläinen # Ise Tsilkneli (ისე წილკნელი) – Jesse Tsilkanilainen # Stepane Khirseli (სტეფანე ხირსელი) – Tapani Khirsalainen # Isidore Samtavneli (ისიდორე სამთავნელი) – Isidor Samtavisilainen # Mikael Ulumboeli (მიქაელ ულუმბოელი) – Mikael Ulumbolainen # Zenon Iqaltoeli (ზენონ იყალთოელი) – Zeno Iqaltolainen == Lähteet == == Aiheesta muualla == * Iraklii Chikhladze, Giga Chikhladze: The Yezidi Kurds and Assyrians of Georgia – Journal of the Central Asia & the Caucasus * 13 Assyrian Holy Fathers * The Assyrians of Georgia: Ethnic Specifics Should be Reserved Luokka:Pyhät Luokka:Georgian historia Luokka:Georgian kirjallisuus Luokka:Kirkkoisät
Rainilaiarivony

Rainilaiarivony (30. tammikuuta 1828 Ilafy – 17. heinäkuuta 1896 Alger) oli Madagaskarin kuningaskunnan pääministeri vuosina 1865–1895. Rainilaiarivony oli kuningatar Ranavalona I:n pääministerin ja rakastajan Rainiharon poika, joka kohosi kuningattaren yksityissihteeriksi. Hän oli velipuolensa Rainivoninahitrinionyn seuraaja armeijan komentajana vuonna 1864 ja pääministerinä helmikuussa 1865. Rainilaiarivony palveli kolmea kuningatarta: Rasoherinaa, Ranavalona II:ta ja Ranavalona III:ta ja meni vuorollaan heidän kaikkien kanssa naimisiin. Jo ennestään hänellä oli 19 lasta kahdesta avioliitosta. Rainilaiarivony ymmärsi eurooppalaisen kulttuurin ja teknologian merkityksen. Vuonna 1865 hän solmi kauppasopimuksen Britannian ja vuonna 1868 Ranskan sekä myöhemmin Saksan ja Yhdysvaltojen kanssa. Hän kehitti maan lainsäädäntöä ja hallintoa sekä armeijaa ja koulutusjärjestelmää eurooppalaisten mallien mukaisesti. Ulkopolitiikassaan Rainilaiarivony pyrki maan itsenäisyyden säilyttämiseen kannustamalla länsivaltojen kilpailua vaikutusvallasta Madagaskarissa. Rainilaiarivony kielsi moniavioisuuden ja orjuuden, vaikka muuten suhtautui hyväksyvästi kansansa perinteisiin. Hänet kastettiin kristityksi vuonna 1869 ja anglikaanisuus julistettiin maan valtionkirkoksi. Ranskan valloitettua Madagaskarin vuonna 1895 Rainilaiarivony karkotettiin Algeriin. Luokka:Madagaskarin pääministerit‎ Luokka:Vuonna 1828 syntyneet Luokka:Vuonna 1896 kuolleet
Eugène Mougin

Eugène Mougin (17. marraskuuta 1852 Pariisi, Ranska - 28\. joulukuuta 1924 Clichy) oli ranskalainen jousiampuja ja olympiavoittaja. Hän osallistui Pariisin olympialaisiin 1900 ja voitti kultaa 50 metrin Au Chapelet -kilpailusta. == Lähteet == Luokka:Ranskalaiset olympiavoittajat Luokka:Ranskalaiset jousiampujat Luokka:Vuonna 1852 syntyneet Luokka:Vuonna 1924 kuolleet
Andreu Fontàs

Andreu Fontàs Prat (s. 14. marraskuuta 1989 Banyoles, Espanja) on espanjalainen jalkapalloilija, joka edustaa yhdysvaltalaista Sporting Kansas Cityä. Fontàsin pelipaikka on puolustaja. Fontàs pelasi debyyttinsä FC Barcelonan edustuksessa Sporting Gijónia vastaan liigakauden avausottelussa 31. elokuuta 2009, kun hänet vaihdettiin Gerard Piquen tilalle 84:llä minuutilla. Kautena 2012-2013 hänet lainattiin RCD Mallorcalle. Mallorcassa Fontas esiintyi yhdeksässä ottelussa. Kesäkuussa 2013 Barcelona ilmoitti myyvänsä Fontasin Celta Vigolle. Myynti hinnaksi kerrottiin miljoona euroa ja sopimuksen kestoksi kolme vuotta. == Lähteet == Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1989 syntyneet Luokka:Elävät henkilöt
Emmanuel Foulon

Emmanuel Foulon oli belgialainen jousiampuja ja olympiavoittaja. Hän osallistui Pariisin olympialaisiin 1900, joissa hän voitti kultaa Sur la Perche à la Herse-kilpailusta. == Lähteet == *Foulonin profiili sports- reference.com-sivustolla Luokka:Belgialaiset olympiavoittajat Luokka:Belgialaiset jousiampujat
Buck the Odds

__NOTOC__ Buck the Odds on suomalaisen hard rock -yhtye Peer Güntin yhdeksäs studioalbumi. Se julkaistiin 21.10.2009. Albumi äänitettiin Noisecampin studiolla Turussa ja sen miksasi Samu Oittinen Fantom Studiolla Ylöjärvellä. Albumi nousi Suomen virallisen listan sijalle 17. == Kappaleet == # # # # # # # # # # # == Kokoonpano == * Timo Nikki – kitara, laulu * Pete Pohjanniemi – basso, taustalaulu * Sauli "Sakke" Koivula – rummut, taustalaulu == Arvostelut == * Desibeli.net: Desibeli.net: Levyarvio * Imperiumi.net: 8+/10Imperiumi.net: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == Luokka:Vuoden 2009 albumit Luokka:Peer Güntin albumit
Émile Grumiaux

Émile Grumiaux (11. kesäkuuta 1861 - 18. toukokuuta 1932) oli ranskalainen jousiampuja ja olympiavoittaja. Hän osallistui Pariisin olympialaisiin 1900 ja voitti kultaa Sur la Perche à la Pyramide-kilpailussa. == Lähteet == *Grumiaux'n profiili sports-reference.com-sivustolla Luokka:Ranskalaiset olympiavoittajat Luokka:Ranskalaiset jousiampujat Luokka:Vuonna 1861 syntyneet Luokka:Vuonna 1932 kuolleet
Fara Williams

Fara Williams (s. 25. tammikuuta 1984) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa 170 maaottelua ja tehnyt niissä 40 maalia. Hän ylsi neljäntenä Englannin naispelaajana sataan maaotteluun vuoden 2012 Kypros Cupissa, ja vuonna 2019 hän on selvästi eniten maaotteluita pelannut englantilainen. Williams aloitti jalkapalloilun 7-vuotiaana ja liittyi ihailemansa Chelsean alle 14-vuotiaitten tyttöjen joukkueeseen. Hän oli Englannin joukkueen kapteeni alle 19-vuotiaitten EM-kilpailuissa vuonna 2003, kun Englanti ylti välieriin. Naisten maajoukkueessa hän esiintyi ensimmäisen kerran 17-vuotiaana marraskuussa 2001. Hän teki kaksi maalia EM-kisoissa 2009, joissa Englanti saavutti hopeaa.Fara Williams EM-kisoissa 2009 MM-kilpailuissa hän on pelannut vuosina 2007, 2011 ja 2015, joista viimeisimmissä hän saavutti MM- pronssia. Kahdessa ensimmäisessä MM-turnauksessaan hän teki yhden maalin ja vuonna 2015 kolme maalia, kaikki rangaistuspotkuista, ja yksi niistä oli pronssiottelun ainoa maali. Vuoden 2017 EM-kisoissa hän pelasi yhdessä alkulohko-ottelussa sekä tappiollisessa välieräottelussa Alankomaita vastaan. Lontoon olympiakisoissa 2012 hän edusti Isoa-Britanniaa. Williamsilla on voimakas laukaus, jolla hän on onnistunut maajoukkueessakin usein maalinteossa rangaistusalueen ulkopuolelta. Seuratasolla Williams edusti kahdeksan vuotta Evertonia, mutta vuonna 2012 hän siirtyi paikalliskilpailija Liverpooliin.http://www.bbc.co.uk/sport/0/football/20329072 Tämän jälkeen hän on pelannut Arsenalissa ja vuodesta 2017 Readingissä. == Lähteet == * * === Viitteet === Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Pauli Salonen

Paul Vilhelm ”Pauli” Salonen (14. helmikuuta 1916 Hollola – 10. tammikuuta 2009 Lahti) oli suomalainen yhdistetyn kilpailija ja hiihtäjä. Hän edusti Lahden Hiihtoseuraa. Salonen osallistui Sankt Moritzin olympialaisissa 1948 sekä yhdistetyn normaalikilpailuun että hiihdon 18 kilometrin kilpailuun. Hän sijoittui yhdistetyssä seitsemänneksi ja hiihdossa 24:nneksi.Olympedia Lahden MM-kilpailuissa 1938 hän sijoittui yhdistetyssä 32:nneksi kaaduttuaan mäessä. Cortina d'Ampezzon sittemmin epävirallisiksi julistetuissa MM-kilpailuissa 1941 hän saavutti hopeaa. Hän voitti Suomen-mestaruuden vuonna 1945. Salonen saavutti soudussa pariairokaksikon SM-hopeaa Pentti Heinosen kanssa vuonna 1954. Pauli Salosen poika Timo Salonen on jalkapallon Suomen-mestari. Salonen on haudattu Läntiselle hautausmaalle Lahteen. == Lähteet == * === Viitteet === Luokka:Suomalaiset yhdistetyn hiihtäjät Luokka:Suomalaiset maastohiihtäjät Luokka:Suomalaiset soutajat Luokka:Vuonna 1916 syntyneet Luokka:Vuonna 2009 kuolleet
Janne Kinnunen

Janne Kinnunen on seuraavien henkilöiden nimi: *Janne Kinnunen (s. 1987), koripalloilija *Janne Kinnunen (s. 1974), näyttelijä *Janne Kinnunen, painija *Janne Kinnunen (s. 1970), kuntajohtaja ja yleisurheilija
Karen Carney

Karen Carney (s. 1. elokuuta 1987) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa vuoden 2019 MM-kilpailujen päättyessä 144 maaottelua, joissa hän on tehnyt 32 maalia. Hän ylsi seitsemäntenä Englannin naispelaajana sataan maaotteluun. Hän on saavuttanut EM-hopeaa 2009 ja MM-pronssia 2015. Carney esiintyi ensimmäisen kerran Englannin maajoukkueessa 17-vuotiaana helmikuussa 2005; hän tuli vaihdosta kentälle ja teki Englannin viimeisen maalin 4–1-voitto-ottelussa Italiaa vastaan. Toukokuussa 2005 hän rakensi Englannin 1–0-voittomaalin, kun Englanti saavutti kaikkien aikojen ensimmäisen voittonsa Norjasta. Hän pelasi vuoden 2005 EM-kilpailuissa ja teki viime hetken voittomaalin Suomea vastaan. Vuoden 2007 MM-kilpailuissa hän kuului puolivälieriin selviytyneen Englannin avauskokoonpanoon kolmessa ottelussa neljästä. Hän saavutti hopeaa vuoden 2009 EM- kilpailuissahttp://www.uefa.com/competitions/woco/players/Player=73555/index.html ja teki kaksi maalia, joista toisen loppuottelussa Saksaa vastaanhttp://www.uefa.com/competitions/woco/fixturesresults/round=15050/match=2001423/index.html. Carney edusti Englantia myös vuoden 2011 MM-kilpailuissa ja vuoden 2013 EM- kilpailuissa sekä Isoa-Britanniaa vuoden 2012 olympialaisissa. Vuoden 2015 MM- kilpailuissa hän teki alkulohkossa maalin sekä Meksikoa että Kolumbiaa vastaan. Vuoden 2017 EM-kilpailuissa hän pelasi kolmessa ottelussa, joista avauskokoonpanossa vain merkityksettömässä alkulohkon viimeisessä ottelussa Portugalia vastaan. MM-kilpailuissa 2019 hän tuli vaihtopelaajana kentälle kolmessa alkulohko-ottelussa sekä pronssiottelussa. Seuratasolla Carney on edustanut Birmingham Cityä, Arsenalia sekä vuoden 2015 lopulta alkaen Chelseaa. Hänet palkittiin vuoden nuorena pelaajana Englannissa vuonna 2005. Vuonna 2009 hän siirtyi Yhdysvaltoihin Chicago Red Starsiin mutta palasi vuonna 2011 Birminghamiin. == Lähteet == * * === Viitteet === Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Kelly Smith

Kelly Smith (s. 29. lokakuuta 1978 Watford) on englantilainen jalkapalloilija. Hän pelasi keskikentällä tai hyökkääjänä. Hän pelasi Englannin maajoukkueessa 117 maaottelua ja teki niissä 46 maalia. Maaliskuussa 2011 hänestä tuli kolmas englantilainen sata maaottelua pelannut naisjalkapalloilija. Hän on maajoukkueen kaikkien aikojen paras maalintekijä. Smith esiintyi ensimmäisen kerran Englannin maajoukkueessa 17-vuotiaana marraskuussa 1995. Hän on maansa naisten jalkapallohistorian tunnetuimpia ja taitavimpia pelaajia. Hän on pelannut neljissä EM-kilpailuissa ja kaksissa MM-kilpailuissa sekä Lontoon olympialaisissa 2012 Ison-Britannian joukkueessahttp://www.fifa.com/worldfootball/statisticsandrecords/players/player=191191/index.html . Vuoden 2007 MM-kilpailuissa, joissa Englanti selviytyi puolivälieriin, hän teki neljä maalia ja hänet valittiin kahdesti ottelun pelaajaksi sekä turnauksen tähdistöön. Hän kuului vuoden 2009 EM-kilpailuissa hopeaa voittaneeseen joukkueeseen ja teki alkulohkossa 3–2-voittomaalin ottelussa Venäjää vastaan. Vuoden 2011 MM-kilpailuissa hän pelasi jokaisessa Englannin neljässä ottelussa, kolme niistä alusta loppuun. Seuratasolla Smith edusti kotimaassaan Arsenalia. Hän pelasi myös muutaman vuoden Yhdysvalloissa ja edusti siellä muun muassa Boston Breakersia. == Lähteet == * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1978 syntyneet Luokka:Elävät henkilöt
Virtuocity

Virtuocity on suomalainen power metallia ja neoklassista metallimusiikkia esittävä yhtye. == Historia == Kitaristi Jaron Sebastian Raven aloitti musiikkiuransa soittamalla rumpuja viiden vuoden ikäisenä. Hän aloitti säveltämisen 9-vuotiaana, kun hänen äitinsä lahjoitti hänelle huilun. Jo kymmenvuotisena hän soitti sähkökitaraa. Monen sooloartistina vietetyn vuoden jälkeen Jaron löysi yhtyeen Virtuocity-nimen alta. Virtuocityn debyyttialbumi Secret Visions sisälsi melodista, klassisen musiikin vaikutteita omaavaa musiikkia. Marco Hietala Tarot- ja Nightwish -yhtyeistä sekä Jaska Raatikainen Children of Bodomista olivat myös mukana levyllä. Secret Visionsin jälkeen Virtuocityn jäsenistö koki suuria muutoksia. Jaron Sebastian Raven ja Peter James Goodman löysivät standardeilleen ja musiikillisille tavoitteilleen sopivat jäsenet Joey Edithin, Michael Thomasin ja Tom Joensin. Yhtyeen toinen albumi oli Northern Twilight Symphony. Toisen levyn jälkeen yhtye esiintyi runsaasti, mutta lopulta jäsenistö kuitenkin vaihtui VIRTuOCITY. ja vuonna 2007 yhtye sisälsi: Rieti Jauhiainen, Roni Mikkonen, Blackie ja Jaron Sebastian Raven. Vuonna 2007 yhtye julkaisi kaksi kappaletta sisältävän demon, joka on kuultavissa sivuilla sekä Mikseri.netissä. == Jäsenet == * Roni Mikkonen – laulu (Taste Utopia, Twisted Silence, Refrain, The Rockers) * Jarno Keskinen – kitara (Kenziner) * Rieti Jauhiainen – rummut (Project Silence, Savo, Cosmic Dog, Tunteet-organisaatio) * Blackie – basso (Twisted Silence) === Entiset jäsenet === * Marco Hietala - laulu * Peter James Goodman - laulu * Tommi Kuri - basso * Janne Tolsa - koskettimet * Tuomas Seppälä - koskettimet * Mikko Härkin – koskettimet * Heikki Saari - rummut * Jaska Raatikainen - rummut == Diskografia == * * * * == Lähteet == == Aiheesta muualla == * Yhtyeen kotisivu * * * demo Mikseri.netissä Luokka:Suomalaiset metalliyhtyeet
Kerttu Tapiola

Kerttu Kaarina Tapiola (o.s. Peltola, 3. syyskuuta 1919 Sysmä – 2. syyskuuta 2012 Sysmä) oli sysmäläinen emäntä, taidekauppias ja kulttuurivaikuttaja. Tapiola piti Sysmässä kolmetoista vuotta taidekauppa ja antikvariaatti Vanhaa Kerttua ja oli taustavoimana Sysmän kirjakylää perustettaessa. Aleksis Kiven Seura myönsi Kerttu Tapiolalle Eskon puumerkki -palkinnon 1995. Tapiolan tytär on taidemaalari Marjatta Tapiola ja tyttärentyttäret elokuvaohjaaja Zaida Bergroth ja kirjailija Aina Bergroth. == Lähteet == * Kerttu Tapiolan muistokirjoitus Helsingin Sanomissa (Käyttäjätunnuksella) === Viitteet === Luokka:Suomalaiset taidekauppiaat Luokka:Vuonna 1919 syntyneet Luokka:Vuonna 2012 kuolleet
Suomi (nimi)

Suomi on sukunimi. Harvemmin, lähinnä 1900-luvun alussa, se on esiintynyt myös etunimenä sekä miehillä että naisilla. ==Etunimi== Nimi Suomi on esiintynyt Suomen väestötietojärjestelmässä etunimenä yhteensä alle 60 miehellä ja alle 35 naisella. Suurin osa heistä, 40 miestä ja alle 20 naista, on syntynyt ennen vuotta 1940. ==Sukunimi== Sukunimenä Suomi oli vuoden 2013 huhtikuussa yhteensä 1885 henkilöllä. Tunnettuja nimenkantajia ovat: * Albert Suomi, Al Suomi (1913–2014), yhdysvaltalainen jääkiekkoilija * Eemeli Suomi (s. 1995), suomalainen jääkiekkoilija * Fanni Suomi (s. 1997), suomalainen televisionäyttelijä * Heidi Suomi (s. 1975), suomalainen urheilutoimittaja ja yleisurheilija * Jarmo Suomi (s. 1971), suomalainen radiotoimittaja, näytelmäkirjailija ja muusikko * Juhani Suomi (s. 1943), suomalainen historiantutkija * Kimmo Suomi (s. 1954), suomalainen liikuntatieteen professori ja TUL:n puheenjohtaja * Oili Suomi (1927–2023), suomalainen poliitikko * Päivi Suomi, suomalainen taiteilija * Risto Suomi, suomalainen taiteilija * Timo Suomi, tuottaja, käsikirjoittaja ja ohjaaja * Verner Suomi (1915–1995), amerikansuomalainen meteorologi * Vilho Suomi (1906-1979), kotimaisen kirjallisuuden apulaisprofessori ja toimittaja ==Katso myös== * Suominen * Suomalainen (sukunimi) ==Lähteet== Luokka:Sukunimet Luokka:Etunimet
Eniola Aluko

Eniola Aluko (s. 21. helmikuuta 1987 Lagos, Nigeria) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa 102 maaottelua ja tehnyt niissä 33 maalia. Hän saavutti EM- hopeaa vuonna 2009http://www.uefa.com/womenseuro/season=2009/matches/round=15050/match=2001423/index.html ja MM-pronssia vuonna 2015http://www.fifa.com/worldfootball/statisticsandrecords/players/player=236880/index.html . Aluko esiintyi ensimmäisen kerran Englannin maajoukkueessa 17-vuotiaana syyskuussa 2004. Hän on kuulunut Englannin joukkueeseen vuoden 2005 EM- kilpailuissahttp://www.uefa.com/womenseuro/season=2005/matches/round=1929/match=80076/index.html, vuoden 2007 MM-kilpailuissa, vuoden 2009 EM- kilpailuissahttp://www.uefa.com/competitions/woco/fixturesresults/round=15046/match=304295/, vuoden 2011 MM-kilpailuissa, vuoden 2013 EM- kilpailuissahttp://www.uefa.com/womenseuro/season=2013/teams/player=69930/index.html ja vuoden 2015 MM-kilpailuissa. Vuoden 2009 EM-kilpailujen alkulohkossa hän teki 2–2-tasoitusmaalin Venäjää vastaan ottelussa, jonka Englanti lopulta voitti maalein 3–2http://www.uefa.com/womenseuro/season=2009/matches/round=15046/match=304295/index.html. Vuoden 2013 EM-kilpailujen alkulohkossa hän teki 1–1-tasoitusmaalin Espanjaa vastaan ottelussa, jonka Englanti hävisi maalein 2–3http://www.uefa.com/womenseuro/season=2013/matches/round=2000175/match=2010717/index.html. Lontoon olympialaisissa 2012 Aluko edusti Isoa-Britanniaa. Vuoden 2015 MM- kilpailuissa hän pelasi täyden ajan vain kahdessa alkulohko-ottelussa ja pääsi vaihtopelaajana kentälle pronssiottelussa. Seuratasolla Aluko on voittanut Charltonin riveissä muun muassa FA Cupin vuonna 2005 ja liigacupin vuonna 2006; edellisessä hän teki voittomaalin ja jälkimmäisessä Charltonin molemmat kaksi maalia. Hänet valittiin vuoden nuoreksi pelaajaksi Englannissa vuonna 2003. Vuonna 2009 hän siirtyi Yhdysvaltoihin Saint Louis Athletica -seuran riveihin. Sittemmin hän palasi Englantiin ja edusti Chelseaa kuusi vuotta kunnes siirtyi Italiaan Juventukseen vuonna 2018. Eniola Alukon pikkuveli Sone Aluko on edustanut Englantia nuorisomaajoukkueissa sekä Nigeriaa miesten maajoukkueessahttp://www.afc.co.uk/articles/20090526/dons-ace- receives-_2212158_1667288 . == Lähteet == * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Tuulivoima Intiassa

Tuulivoima Intiassa kertoo tuulivoimasta Intiassa. 1980-luvulla perustettiin Ministry of Non-conventional Energy Sources (MNES), nykyään Ministry of New and Renewable Energy (MNRE). Sen tavoite on kannustaa öljylle, hiilelle ja kaasulle vaihtoehtoisiin polttoaineisiin.Global Wind Report 2007 GWEC 2007 s. 40-41 Indian Wind Turbine Manufacturers Association (IWTMA) mukaan Intian tuulivoimapotentiaali oli 65 000 MW vuonna 2007. Vuoden 2003 sähkölaki velvoittaa uusiutuvan energian edistämiseen. Tuulivoima sisältyy lakiin. Se kattaa kannustavan tariffin ja minimitavoitteen määristä sähköyhtiöille. lisäksi 10 osavaltiota 29:stä osavaltiosta oli asettanut uusiutuvan energian ostovelvoitteen. Sähköyhtiöillä oli 10 % uusiutuvan energian velvoite. Tuulivoima Intiassa Vuosi MW 2000 220 2003 2 125 2004 3 000 2005 4 430 2006 6 270 2007 8 000 2008GWEC - Table and Statistics 2009 GWEC 2/2010 9 655 2009GWEC - Table and Statistics 2009 GWEC 2/2010 10 926 Kommentit: Kommentit: Kommentit: Kommentit: Kommentit: Kommentit: Kommentit: ==Katso myös== * Energiapolitiikka * Kestävä kehitys alueittain ja maittain * Uusiutuva energia Intiassa == Lähteet == Luokka:Energia Intiassa Intia
Uusiutuva energia Intiassa

Uusiutuva energia Intiassa on kehittyvä ala, joka keskittyy aurinkovoiman ja tuulivoiman osuuden sähköntuotannossa. Intiassa uusiutuva energia kattoi vuonna 2017 noin 40 prosenttia kokonaistuotannosta. Intian vuonna 2008 asettama tavoite on 14 GW uusiutuvan energian kapasiteettia vuoteen 2012 mennessä. Vuonna 2008 Intia oli merkittävä tuulivoiman markkina-alue ja aurinkokennojen valmistaja. == Kapasiteetti == Uusiutuvan sähkön kapasiteetti Intiassa oli REN21:n mukaan 13 GW vuonna 2008. Kapasiteetti on tasaisesti kasvanut. == Aurinkokennot == Aurinkokennojen valmistamiseen investoitiin 18 miljardia dollaria vuonna 2008. Intian vuonna 2008 asettama tavoite oli 14 GW uusiutuvan energian kapasiteettia vuoteen 2012 mennessä. Pariisin ilmastosopimuksen yhteydessä vuonna 2015 uudeksi tavoitteeksi asetettiin 100 gigawattia. Aurinkokennoille ja keskittävälle aurinkovoimalle säädettiin uusi syöttötariffi ja verovähennysoikeudet vuonna 2009. Vuonna 2017 aurinkoenergian kapasiteetti oli 14,7 gigawattia. ==Biopolttoaineet== Intiassa on velvoite 5 % n biopolttoaineosuus bensiinissä ja dieselissä vuonna 2008 ja tavoite 20 % biopolttoaineosuus bensiinissä ja dieselissä vuoteen 2018 mennessä. == Tuulivoima == Tuulivoimakapasiteetti Intiassa oli 5. suurin maailmassa vuonna 2008 eli yhteensä 9 645 MW. Tekniikan nopeaa käyttöönottoa kuvaa 20 % lisäys edellisestä vuodesta. == Aurinkokaupungit == Intian tavoitteena on 60 aurinkokaupunkia (), joiden energiasta 10 % tuotetaan uusiutuvalla energialla. == Katso myös == * Energiapolitiikka * Kestävä kehitys alueittain ja maittain * Energia Intiassa == Lähteet == * Renewables Global Status Report: 2009 REN21 Pariisi 13.5.2009, s. 12, 15, 18, 20 Luokka:Energia Intiassa Intia
Vilpertti

Vilpertti oli perhe-elämän lifestyle-lehti. Lehti oli ilmaisjaossa neuvoloissa, synnytyssairaaloissa, perhekahviloissa sekä lastentarvike- ja vaateliikkeissä. Vilpertin julkaisija oli Viestintätoimisto Svengi Oy. Luokka:Ilmestymästä lakanneet suomalaiset aikakauslehdet
Anita Asante

Anita Asante (s. 27. huhtikuuta 1985) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa 70 maaottelua ja tehnyt niissä kaksi maalia. Vuonna 2009 hän saavutti EM- hopeaahttp://www.uefa.com/womenseuro/season=2009/matches/round=15050/match=2001423/index.html. Asante esiintyi ensimmäisen kerran Englannin maajoukkueessa 19-vuotiaana toukokuussa 2004. Hän kuului Englannin joukkueeseen vuoden 2005 EM- kilpailuissa (ei pelannut)http://www.uefa.com/womenseuro/season=2005/matches/round=1929/match=80072/index.html, vuoden 2007 MM- kilpailuissahttp://www.fifa.com/worldfootball/statisticsandrecords/players/player=190601/index.html , vuoden 2009 EM-kilpailuissa, vuoden 2011 MM-kilpailuissa ja vuoden 2013 EM- kilpailuissahttp://www.uefa.com/womenseuro/season=2013/teams/player=64371/index.html. Hän pelasi yhteensä 11 kertaa Englannin alle 17-vuotiaitten ja alle 19-vuotiaitten maajoukkueissa. Asante liittyi Arsenaliin vuonna 1998. Vuonna 2008 hän siirtyi Chelseaan ja vuonna 2009 yhdysvaltalaiseen Sky Blue FC -seuraan. Yhdysvalloissa hän pelasi myös Saint Louis Athletican, Chicago Red Starsin ja Washington Freedomin joukkueissa. Sitten hän siirtyi Ruotsiin ja pelasi vuosina 2012–2013 Kopparbergs/Göteborg FC:ssä ja vuosina 2013–2017 FC Rosengårdissa. Vuonna 2018 hän palasi Chelseaan, ja vuonna 2020 hän siirtyi Englannin pääsarjaan nousseeseen Aston Villaan. == Lähteet == * * === Viitteet === Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
GBU-43

GBU-43/B MOAB (, leikillisesti eli kaikkien pommien äiti) on Yhdysvaltain ilmavoimien yli 10 000 kg:n painoinen, GPS-ohjautuva termobaarinen pommi. == Pommin rakenne == Kun tavallisissa pommeissa on räjähdysaineen lisäksi hapetusainetta, joka mahdollistaa räjähdysaineen palamisen, MOABissa on pelkkää räjähdysainetta. Se ottaa palamisreaktioon tarvitsemansa hapen ympäröivästä ilmasta. Näin samanpainoiseen pommiin mahtuu enemmän räjähdysainetta. Iskussa räjähdysaine leviää ilmakehään aerosolina. Ilmiötä on kuvattu sanoilla "pommi sytyttää ilman palamaan". Näin voidaan iskeä paikkoihin, joihin tavanomaiset pommit eivät tehoa, kuten tunneliverkostoihin. Moab on noin 9 m pitkä, ja sen halkaisija on metrin verran. Se painaa yli kymmenen tonnia, mistä 8 164 kiloa on räjähdysainetta. Sen räjähdysvaikutus vastaa 11 tonnia TNT:tä ja tuntuu 1,6 km säteellä iskupaikasta. Puita kaatuu noin 150 metrin säteellä. Kokonsa takia pommi pudotetaan laskuvarjon avustuksella C-130-kuljetuskoneen takaosasta. Sitä ohjataan GPS-paikantimen ja pienien evämäisten siipien avulla. Siinä käytetään räjähdysaineena tritonaalia, joka on TNT:n ja alumiinin sekoitusta suhteessa 4:1. Sekoitus on 1,2 kertaa voimakkaampaa kuin TNT). MOABin paino on noin kaksi kertaa Hiroshimaan pudotettun Little Boy -atomipommin paino. Sen räjähdysvoima (11 t TNT) on silti vain promille Little Boysta (15 000 t TNT). Sen teho vastaa "M-388 Davy Crockett" taktista ydinasetta. MOABin kehitti Alabamassa toimiva Dynetics. ==Käyttö sotilasoperaatiossa== Ensimmäisen kerran on raportoitu tämän tyypin pommin käytöstä sotilaallisessa operaatiossa 13. huhtikuuta 2017. Silloin Yhdysvaltain asevoimat pudotti MOAB-pommin ääri-islamistista ISIS- taistelujärjestöä vastaan Afganistanissa. Pommin käyttö oli tarkoitettu tunneliverkostoa vastaan, ja sen ilmoitettiin surmanneen useita kymmeniä militanttijärjestön taistelijoita. Afganistanin entinen presidentti Hamid Karzai kritisoi pommin käyttöä. == Kuvia == MOP m02008031400002.jpg MOABAFAM.JPG MOABprototype.jpg == Lähteet == == Aiheesta muualla == * AFRL GBU-43/B MOAB - Nimeämiskäytäntö * MOAB - Massive Ordnance Air Blast Bomb - Global Security * MOABin testausvideo Luokka:Ohjattavat pommit
Toini Jännes

Toini Maria Jännes (o.s. Liljeström; 19. lokakuuta 1884 Helsinki – 5. heinäkuuta 1942 Kuusamo) oli Suomen sotilaskotiliiton puheenjohtaja vuosina 1937–1942.Kuka kukin oli. Wikiaineisto. Hän ja kaksi muuta sotilaskotisisarta saivat surmansa neuvostoliittolaisten partisaanien väijytyksessä Kuusamossa kesällä 1942.Rinkinen, Vesa: Murtovaaran isku. Toini Jännes valmistui ylioppilaaksi 1902, filosofian kandidaatiksi 1910 ja maisteriksi 1918. Töölön yhteiskoulun kielten opettajana hän toimi 1911–1917. Hän suomensi teoksia hollannista, saksasta ja norjasta. Jänneksen puoliso oli Maataloustuottajain Keskusliiton (MTK) pitkäaikainen puheenjohtaja Juho Jännes (1880–1964). Heillä oli neljä lasta, joista Lea Ignatius oli taidegraafikko, Lauri Jännes professori ja Jussi Jännes maisema-arkkitehti. == Lähteet == == Aiheesta muualla == * Korkeakorkoinen kenkä. Lohjan museon tapahtumatiedote. * Luokka:Suomalaiset järjestöjohtajat Luokka:Vuonna 1884 syntyneet Luokka:Vuonna 1942 kuolleet
Laura Bassett

Laura Bassett (s. 2. elokuuta 1983) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa vuoden 2017 loppuun mennessä 63 maaottelua ja tehnyt niissä kaksi maalia. Hän saavutti EM-hopeaa vuonna 2009 ja MM-pronssia vuonna 2015. Bassett esiintyi ensimmäisen kerran Englannin maajoukkueessa 19-vuotiaana helmikuussa 2003. Hän kuului joukkueensa tähtiin alle 19-vuotiaitten MM-kilpailuissa 2002, kun Englanti selviytyi puolivälieriin. Hän kuului Englannin joukkueeseen vuoden 2009 EM- kilpailuissa,http://www.uefa.com/womenseuro/season=2009/matches/round=15047/match=2001418/index.html vuoden 2011 MM-kilpailuissa, vuoden 2013 EM-kilpailuissa ja vuoden 2015 MM- kilpailuissa. Vuoden 2013 EM-turnauksessa hän teki maajoukkueuransa ensimmäisen maalin alkukohko-ottelussa Espanjaa vastaan. Vuoden 2015 MM- turnauksessa hän pelasi täyden ajan kaikissa Englannin otteluissa lukuun ottamatta yhtä vaihtopenkillä viettämäänsä alkulohko-ottelua. Välierässä Japania vastaan hän ohjasi pallon omaan maaliin toisen jakson lisäajalla, minkä myötä Japani voitti ottelun maalein 2–1 ja pudotti Englannin pronssiotteluun. Vuoden 2017 EM-turnauksessa hän pelasi vain merkityksettömässä alkulohkon viimeisessä ottelussa. Seuratasolla Bassett on vuodesta 2017 edustanut australialaista Canberra Unitedia. Kotimaassaan hän on pisimpään edustanut Birmingham Cityä sekä viimeksi Chelseaa ja Notts Countya. == Lähteet == * === Viitteet === Luokka:Englantilaiset jalkapalloilijat Luokka:Vuonna 1983 syntyneet Luokka:Elävät henkilöt
Pekka Niittyvirta

Pekka Niittyvirta (s. 1974 Helsinki) on suomalainen valokuvataiteilija.www.niittyvirta.com Niittyvirta on ollut Fotofinlandia- finalisti vuosina 2004, 2006, 2014 ja 2016. Hän opiskeli Taideteollisessa korkeakoulussa vuosina 2003–2007 ja Kent Institute of Art and Design -koulussa Rochesterissa Englannissa 1998–2001. Niittyvirta tunnetaan Greetings from Helsinki postikorttiprojektista, jossa jaettiin vuonna 2006 toisenlaisia turistikortteja ilmaiseksi kaupoissa ja kahviloissa. Niittyvirta sanoi kyllästyneensä, kun matkoilla postikorteista löytyi vain kliseisiä nähtävyyksiä todellisuuden sijaan. Tilanne näytti olevan sama myös Helsingissä kotiin palattua, joten hän alkoi kuvata Helsinkiä sellaisena kuin se näyttäytyy ihmisille päivittäin. Näissä Dogma-periaatteella kuvatuissa postikorteissa sataa räntää, kadut ovat remontissa ja penkeillä lojuu sammuneita. Tilanteet eivät ole lavastettuja, vaan keskustassa tavalliseen kulkureittien varrelta kuvattuja. Lähiöt eivät ole mukana. Korttien tekstit ovat totuttuja tyyliin "Greetings from Helsinki" tai "Helsinki by night". Nettisivuilla oli nähtävänä 150 postikorttia, painettuja oli 20.Santtu Parkkonen: Postikortteja todellisesta Helsingistä, Helsingin Sanomat 17.6. 2006 == Lähteet == Luokka:Suomalaiset valokuvaajat Luokka:Vuonna 1974 syntyneet Luokka:Elävät henkilöt
Anopinkielet

Anopinkielet (Sansevieria) on noin 70 lajia käsittävä ruskuskasveihin kuuluva kasviheimo vanhan mantereen trooppisilta ja subtrooppisilta alueilta. 2010-luvulla julkaistun taksonomian mukaan anopinkielet voidaan yhdistää traakkipuiden (Dracaena) sukuun. Anopinkielten habitus vaihtelee ruohovartisista kuivakkokasveista monivuotisiin pensasmaisiin mehikasveihin. Monivuotisten lajien ainavihannat lehdet ovat kieli- tai miekkamaisia, 20 senttimetristä 3 metriin pitkiä. Kasvi muodostaa lehtikimppuja maavarrestaan tai maanpäälisistä rönsyistään. Vihertävät-valkoiset kukat kasvavat yksinkertaisen tai haarautuneen 40–90 cm korkean tertun päähän. Hedelmä on punainen tai oranssi marja. Suku on nimetty Raimondo di Sangron (1710–1771), Italian San Severon prinssin kunniaksi. Italian paikannimen erilaisten kirjoitusasujen vuoksi suvun tieteellisestä nimestä käytetään yleisesti myös muotoja ”Sanseveria” ja ”Sanseviera”. ==Käyttö== Afrikassa lehdistä tuotetaan kuitua. Joitakin lajeja, kuten Sansevieria ehrenbergiitä, käytetään perinteisessä ensiavussa siteenä lajien mahlan antiseptisten ominaisuusksien vuoksi. Monet lajit ovat yleisiä huonekasveja lauhkeilla alueilla. Myydyin laji on isoanopinkieli useine lajikkeineen. Kasvu on verrattain hidasta ja kasvi voi kasvaa useita vuosia. Korkeaksi kasvavilla lajeilla on jäykät, pystyt miekkamaiset lehdet. Lyhyemmät lajit muodostavat rehtiruusukkeita. Huonekasveina anopinkielet viihtyvät parhaiten lämmössä ja kirkkaassa valossa, mutta sietävät myös varjoa. == Lajeja == * keihäsanopinkieli (Sansevieria cylindrica) * Sansevieria ehrenbergii, syn. Dracaena hanningtonii * kuurna- anopinkieli (Sansevieria hallii) * himmeäanopinkieli (Sansevieria hyacinthoides) * kirjoanopinkieli (Sansevieria kirkii) * keniananopinkieli (Sansevieria parva) * peitsianopinkieli (Sansevieria stuckyi) * isoanopinkieli (Sansevieria trifasciata) ** anopinhammas (Sansevieria trifasciata ’Hahnii’) ** keltareuna-anopinkieli (Sansevieria trifasciata ’Laurentii’) ==Lähteet== *Germplasm Resources Information Network: Sansevieria ===Viitteet=== == Aiheesta muualla == * Finto: Kassu – Kasvien suomenkieliset nimet: Sansevieria * Suomen Lajitietokeskus: Anopinkielet – Sansevieria * nl:Vrouwentongen
Alex Scott

Alexandra Virina ”Alex” Scott (s. 14. lokakuuta 1984) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa vuoden 2017 loppuun mennessä 140 maaottelua, joissa hän on tehnyt 12 maalia. Sadannen maaottelunsa hän pelasi EM-kilpailuissa 2013 Venäjää vastaan. Scott esiintyi ensimmäisen kerran Englannin maajoukkueessa 19-vuotiaana syyskuussa 2004. Hän on kuulunut Englannin joukkueeseen vuoden 2005 EM- kilpailuissahttp://www.uefa.com/competitions/woco/history/season=2005/round=1929/match=80072/report=lu.html, vuoden 2007 MM- kilpailuissahttp://www.fifa.com/worldfootball/statisticsandrecords/players/player=190591/index.html , vuoden 2009 EM- kilpailuissahttp://en.archive.uefa.com/competitions/woco/players/Player=64364/index.html, vuoden 2011 MM-kilpailuissa, vuoden 2013 EM-kilpailuissa, vuoden 2015 MM- kilpailuissa ja vuoden 2017 EM-kilpailuissa sekä Ison-Britannian joukkueeseen vuoden 2012 olympialaisissa. Hän saavutti EM-hopeaa vuonna 2009 ja MM-pronssia vuonna 2015. Seuratasolla Scott on edustanut kotimaassaan Arsenalia lukuun ottamatta kautta 2004–2005, jolloin hän pelasi Birmingham Cityä. Vuosina 2009–2011 hän pelasi Yhdysvalloissa Boston Breakers -seurassa. Scott on uransa aikana pelannut puolustuksen lisäksi myös keskikentällä ja hyökkääjänä. Nykyisin hän pelaa pääsääntöisesti oikeana puolustajana. == Lähteet == == Aiheesta muualla == Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Pentti Aalto

Pentti Aalto voi tarkoittaa ainakin seuraavia: *Pentti Aalto (1920–2008), suomalainen kirjailija *Pentti Aalto (1917–1998), suomalainen kielitieteilijä
Verenpunainen yö

Verenpunainen yö (Farewell, My Lovely) on Dick Richardsin ohjaama brittiläinen rikoselokuva vuodelta 1975. Se perustuu Raymond Chandlerin romaaniin Näkemiin, kaunokaiseni (Farewell, My Lovely). Sylvia Miles oli parhaan naissivuosan Oscar-ehdokkaana.1975 Academy Awards Winners and History, Filmsite == Rooleissa == ==Arvioita== Video-oppaassa vuodelta 1994 Asko Alanen sanoo Verenpunaista yötä atmosfääriltään loistavasti luonnostelluksi tyylinautinnoksi ja antaa sille neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever sanoo elokuvaa uskollisimmaksi muttei aivan parhaaksi kirjan elokuvasovituksista ja antaa sille kolme tähteä neljästä.Farewell, My Lovely, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). == Katso myös == * Hyvästi, kaunokaiseni == Lähteet == == Kirjallisuutta == * Moilanen, Jorma: ”Yön kasvot”, artikkeli elokuvasta. Filmihullu 4/1976. == Aiheesta muualla == * Luokka:Vuoden 1975 brittiläiset elokuvat Luokka:Brittiläiset rikoselokuvat Luokka:Brittiläiset romaaneihin perustuvat elokuvat